FI Euroopan unionin virallinen lehti C 305/24

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2009/C 305/09

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

”LÜNEBURGER HEIDEKARTOFFELN”

EY-N:o: DE-PGI-0005-0614-03.07.2007

SMM ( X ) SAN ( )

1. Nimi:

”Lüneburger Heidekartoffeln”

2. Jäsenvaltio tai kolmas maa:

Saksa

3. Maataloustuotteen tai elintarvikkeen kuvaus:

3.1 Tuotelaji:

Luokka 1.6: Hedelmät, vihannekset ja viljat sellaisenaan ja jalostettuina

3.2 Kuvaus 1 kohdassa nimetystä tuotteesta:

Lüneburgin nummialueella tuotettu ekstra-kauppaluokan varasto- ja varhaisperuna. Lüneburger Heidekartoffel -perunalla on vaalea, sileä ja litteäsilmuinen kuori; malto on keltainen. Peruna on keittotyypiltään melko kiinteä (vorwiegend festkochend – vf) tai kiinteä (festkochend – f) ja täyttää ekstra-kauppaluokan laatuvaatimukset, ts. on kyse terveistä, ehyistä, kiinteistä ja käytännöllisesti katsoen puhtaista perunoista. Pitkulaisten lajikkeiden vähimmäismitta on 30 mm ja pyöreiden lajikkeiden 35 mm. Samassa erässä tai pakkauksessa olevien suurimpien ja pienimpien mukuloiden välinen kokoero saa olla enintään 30 mm.

Sellaisten perunoiden osuus, jotka eivät täytä laatuvaatimuksia (ts. mukulat, joissa esiintyy mätää, vieraita hajuja, yli 2 mm:n pituisia ituja, tavallisesta poikkeavaa vetisyyttä, tyvimätää, voimakasta lasittumista, hallan tai kuumuuden aiheuttamia vaurioita tai mullan ja irtonaisten itujen kaltaisia vieraita aineita), saa olla yhteensä enintään 5 %. Kuiva- tai märkämädän saastuttamien mukuloiden tai sellaisten mukuloiden osuus, joissa esiintyy hallan, kuumuuden tai suolan aiheuttamia vaurioita, saa olla enintään 1 %. Rupea saa esiintyä enintään 25 %:ssa mukulan pinnasta, ja vieraisiin lajikkeisiin kuuluvien mukuloiden osuus saa olla enintään 2 % pakkauksen painosta.

3.3 Raaka-aineet (ainoastaan jalostetut tuotteet):

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Viljelyssä on noudatettava voimassa olevia maatalousmaan käyttöä koskevia hyvän maatalouskäytännön ohjeita ja Niedersachsenin maatalouskamarin kasvinviljelyä ja -suojelua koskevia tuoreimpia suosituksia. Kyseiset ohjeet ja suositukset ovat huomattavasti lainsäädännössä edellytettyjä standardivaatimuksia tiukemmat, ja esimerkiksi typpilannoituksen määrä on perunoille aiheutuvien makuhaittojen torjumiseksi rajoitettu alueella 160 kilogrammaan typpeä hehtaaria kohti vähennettynä kasveille käyttökelpoisen maaperän sisältämän typen määrällä.

3.6 Viipalointia, raastamista, pakkaamista jne. koskevat erityiset säännöt:

—

3.7 Merkintöjä koskevat erityiset säännöt:

—

3. Maantieteellisen alueen tarkka rajaus:

Cellen, Gifhornin, Harburgin, Lüchow-Dannenbergin, Lüneburgin (lukuun ottamatta Elben pohjoisopuolella sijaitsevaa Amt Neuhausin kuntaa), Soltau-Fallingbostelin ja Uelzenin piirikunnat sekä Rotenburgin (Wümme) piirikuntaan kuuluva Visselhöveden kunta.

5. Yhteys maantieteelliseen alkuperään:

5.1 Maantieteellisen alueen erityisyys:

Lüneburgin nummialue sijaitsee ilmastollisesti lauhkealla subatlanttisella alueella, jolle ovat ominaisia leudot talvet, viileät kesät sekä läpi vuoden ajoittuvat sateet. Tällainen ilmasto luo ihanteelliset olosuhteet perunanviljelylle. Nummimaisema on syntynyt vuosisatoja jatkuneen, perinteisistä viljelymenetelmistä johtuneen liikakäytön seurauksena (metsien uusiutumiskyvyn ylittävä hyötykäyttö ja turvekerroksen poistaminen kuokalla tai lapiolla käytettäväksi kuivikkeena navetoissa), ja sille on ominaista puuton, vain vähän humusta sisältävä hiekkapitoinen maaperä, jossa esiintyy myös lentohiekkaa. Maaperä sisältää vain vähän typpeä.

Lüneburgin nummialueen perunanviljelyllä on pitkät perinteet, ja alue on 1800-luvun jälkipuoliskolta lähtien ollut yksi Saksan merkittävimmistä ja suurimmista perunanviljelyalueista. Koska on kyseessä perinteinen perunanviljelyalue, viljelijöillä on sukupolvelta toiselle periytynyttä alan kokemusta ja osaamista.

Perunan erityinen merkitys alueella ilmenee vielä nykyisinkin esimerkiksi monella paikkakunnalla vuosittain järjestettävissä perinteisissä perunajuhlissa, nummialueen perunakuningatarkilpailussa sekä alueen itäosassa avatussa Saksan ensimmäisessä perunateemaan keskittyvässä hotellissa.

Monet tuottajat ja kaupan portaat harjoittavat Lüneburgin nummien perunan jakelua viittaamalla maantieteelliseen alkuperään myös tuotantoalueen ulkopuolella koko Saksan alueella.

Paikallisissa ravintoloissa tuotetta tarjotaan erinomaisen maukkaina alueellisina herkkuina, ja sitä on tarjolla lukuisissa eri muodoissa muun muassa erityisissä Heidekartoffel-menyissä.

5.2 Tuotteen erityisyys:

”Lüneburger Heidekartoffel” -peruna tunnetaan hyvin sekä sen alkuperäalueella että sen ulkopuolella, ja se on erittäin arvostettu tuote.

Lüneburgin nummialueella viljellään perinteisesti melko kiinteämaltoisia tai kiinteämaltoisia lajikkeita, minkä vuoksi on käytettävä ainoastaan tällaisia lajikkeita. Alueelle tyypillinen peruna on vaaleakuorinen ja keltamaltoinen.

Ne pidetään kaupan virheettöminä ja puhtaina, mikä on tärkeä osoitus laadusta.

Maaperän typen mineralisaatiopotentiaali on alhainen eikä vaikuta perunan makuun.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Ihanteellisten maaperä- ja ilmasto-olosuhteiden ansiosta maantieteellisellä alueella on pitkä perunanviljelyperinne ja siihen liittyvä Lüneburgin nummialueen erityinen perunakulttuuri ovat saaneet aikaan sen, että alueella viljelty peruna nauttii kuluttajien keskuudessa suurta arvostusta alueellisena erikoistuotteena.

Alueen vähän humusta sisältävä hiekkainen maaperä mahdollistaa sille tyypillisen vaaleakuorisen perunan tuotannon. Maaperän rakenteen ansiosta sato on helppo korjata ja saattaa markkinoille puhtaana ja virheettömänä, mikä onkin tärkeä osoitus laadusta. Maaperän alhaisen typen mineralisaatiopotentiaalin vuoksi liiallinen typpipitoisuus ei vaikuta tuotteen makuun. Tuottajien on helppo tuottaa maukasta perunaa kohdennetun mutta typpipitoisuudeltaan alhaisen lannoituksen avulla.

Lüneburger Heidekartoffel -perunan poikkeuksellinen maine perustuu korkeaan laatuun ja pitkään viljelyperinteeseen.

Eritelmän julkaisutiedot:

(Asetuksen (EY) N:o 510/2006 5 artiklan 7 kohta)

Täydellinen eritelmä on julkaistu seuraavassa osoitteessa:

Markenblatt Heft 2, 13.1.2006, Teil 7, s. 981

(http://publikationen.dpma.de/DPMApublikationen/dld_gd_file.do?id=15)